بو ایلین سنتیابریندا ۹۶ یاشیندا دونیاسینی دییشن داهی عالیم لطفی زاده میراثینین بیر حیصهسینی پروفسور رافیق علیئوه وصیت ائدیب.
مودراتور. آذ-این معلوماتینا گؤره، بیر نئچه گون بوندان اول لطفی زادهنین اوغلو نورمان زاده رافیق علیئوه مکتوب یازاراق، آتاسینین پروفسورا وصیت ائتدیی مادی میراث حاقیندا معلومات وئریب. همچینین، همین میراثی اونون بانک حسابینا کؤچورمهسی اوچون مووافیق بیلگیلری ایستهییب:
"حؤرمتلی پروفسور علیئو،
والیدینلریم سیزه مادی میراث قویوبلار. خواهیش ائدیرهم، حساب نمرهنیزی گؤندرین کی، من آتامین وصیتینی یئرینه یئتیره بیلیم».
ر.علیئو ایسه همین میراثی قبول ائدرک بیرباشا لطفی زادهنین ارثینی تبلیغ و تدقیق ائدن بین الخالق علمی مرکزه - "زاده ارثی و صونعی اینتلکت» آسوسیاسییاسینا باغیشلاییب.
معلوماتا گؤره، سؤزوگدن میراث کیفایت قدر بؤیوک مبلغی احاطه ائدیر. لاکین آرتیق فوندا عایید اولدوغو و اورانین مالییه مسئلهلرینه تابع اولدوغو اوچون وصیت ائدیلن مادی میراث آچیقلانمیر.
ر.علیئو بیلدیریب کی، باغیشلانان مادی وسایتله زادهنین ارثینین تدقیق و تبلیغی ایله یاناشی، گنج طلبهلره و علمی آراشدیرماچیلارا مووافیق یاردیملار ائدیلجک.
azb_Arab azb_Arab pes_Arab azb_Arab azb_Arab azb_Arab azb_Arab